Korte Horoscoop - Prognose - Astrodienst Gastgebruiker u1378887477
24-jul-2017, 01:25 UT/GMT Gauteng-rooftogte: PTA-man geskiet toe hy vir rowers ligte flits | Maroela Media
Die Wonderboom Junction-winkelsentrum
Mirna von Beneke, woordvoerder van die Sinoville-polisiestasie, het Vrydag aan Maroela Media gesê sewe gewapende mans het omstreeks 17:50 die MTN-winkel by die Wonderboom Junction-winkelsentrum beroof en met ŉ onbekende hoeveelheid elektroniese toestelle gevlug.
Die motoris is in Sefako Makgathorylaan (Zambesirylaan) geskiet. Foto: Google Maps
“ŉ Veiligheidsbeampte wat nie aan diens was nie, het die rooftog gesien en die verdagtes se motor agternagesit,” het Beneke gesê. “Die beampte het sowat ŉ blok van die sentrum af ŉ skoot na die verdagtes se motor gevuur terwyl hy bestuur het. Hulle het verskeie kere teruggeskiet en weggejaag.”
Die verdagtes het deur spitsverkeer gevleg en in Sefako Makgathorylaan (Zambesirylaan) in ŉ oostelike rigting gejaag. “Die motoris het in Sinoville se omgewing die voertuig sien jaag en het vir hulle sy ligte geflits omdat hulle onverskillig ry,” het Von Beneke verduidelik. “Die verdagtes het uit hul motor op die man geskiet en hom getref. Na wat verneem word, is hy twee keer gewond.”
Santi Steinmann, ŉ woordvoerder van Netcare 911, het gesê die man het kritieke beserings tydens die voorval opgedoen. “Hy is op die toneel behandel en na ŉ nabygeleë hospitaal gehaas vir gevorderde behandeling.”
Die verdagtes het egter ontvlug. Die veiligheidsbeampte is ŉ getuie vir die polisie.
Die polisie ondersoek ŉ saak van besigheidsroof en poging tot moord.
Vorige berigte oor Gauteng-rooftogte by selfoonwinkels in winkelsentrums is hier beskikbaar.
Dinge raak by dag erger. Die kriminele maak net soos hulle wil en ontsien dit nie om ‘n onskuldige motoris te skiet nie, hulle weet die kans dat hul gevang sal word is baie skraal en as dit ooit gebeur, kan hulle lekker in die tronke, wat deesdae hotelle is, rus.
Baie dinge in ons lLand en Dorpe is vir my duister, ons baklei nie eens vir mekaar maar teenmekaar. Ek woon naby Wildernis in die Wes-Kaap, in Wildernis is ‘n afgetreede sakeman met ou motors met ‘n nuut geboude huis en pynlik netjies. Wel die munisipaliteit van George vat die man nou na die Hoggeregshof in Kaapstad op die saak dat hy by hul aansoek gedoen het vir die stoor van 20 voertuie en nie 22 voertuie. Die eienaar het ‘n ekstra gebou op sy perseel opgerig vir sy tuingereedskap, ens die gebou is goedgekeer en is so groot soos… Lees meer »
Ek voel dat ons, veral in Gauteng, sit met te veel sekuriteits maatskapye. Winkelsentrums word geteiken want daar is nie gewapende wagte nie. Ek soen self sekuriteits werk (Privaat) vir n ou en moet baie saam bestaande groot, wel bekende sekuriteits besighede se wagte werk. SWAK is nie die woord om die wagte te beskryf nie. Werk deur die sekuriteits maatskapye en kry gewapende wagte in ons sentrums. Dit is logika dat n “Ding” by n sentrum nie sy lewe in gevaar sal stel nie, nie met gewapende rowers of vir die patetisie bedrag waarvoor wagte moet werk nie. Wagte… Lees meer »
Dit is skrikwekkend, ek gaan doen partykeer my aankope by die sentrum. Met die rooftog ‘n paar maande terug in Gezina waarby een van die verbygangers geskiet is wou ek by die mense weet hoekom hulle nie wapens dra nie. Nodeloos het hulle gese, hulle mag nie wapens by hulle he nie ook nie die motorwagte nie. Wat is die nut en hoe kan mense dan beskerm word. Dit is alles ‘n jaag ma wind en ‘n vraatsigheid van rykdom en nie omdat hierdie mense honger is nie. Ek kan net vashou aan die genade van God, ons leef in… Lees meer »